text: Simon Kristiansen bomber videre for Sønderjyske
  11 januar 2017 kl. 09.51
  Simon Kristiansen har forlænget sin aftale med Sønderjyske frem til sommeren 2019.
  Han har i snart fire sæsoner bombet mål ind fra positionen som højre back i Sønderjyske, og det fortsætter han nu også med i de næste to sæsoner.
  - Når det kører for Simon Kristiansen, er han én af ligaens bedste højre backs. Han har udviklet sig som spiller og profil på holdet, hvor han har en stor rolle både på – og uden for - banen. Han er også en vigtig brik i forhold til det kommende hold, hvor han vil fortsætte med at markere sig offensivt som defensivt, så vi er meget tilfredse, siger Simon Hajdu Lindhardt, sportsdirektør i Sønderjyske håndbold.
  Simon Kristiansens nye kontrakt løber til den 30. juni 2019.
  Profil forlænger med SønderjyskE - Sønderjysk Elitesport A/S https://t.co/m2a0vJJRYJ
  
  